|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Budapest, VII. kerület Péterfy S. utca 43. szám (hrsz.: 33080) alatti 100% önkormányzati tulajdonú épület homlokzatának felújítása” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a *Budapest, VII. kerület Péterfy S. utca 43. szám alatti 100% önkormányzati tulajdonú épület homlokzatának felújítására* vonatkozó munkák kivitelezését biztosító vállalkozási szerződés megkötése érdekében a Pénzügyi és Kerületfejlesztési Bizottság 364/2024. (V.14.) jóváhagyó határozata alapján *(1. sz. melléklet)* közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.05.15. napján - EKR000817422024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására kétszer került sor. Második alkalommal az EKR üzemzavara okán.
* Ajánlatok benyújtásának határideje: 2024.06.10 8:00 óra
* Az ajánlatok bontása: 2024.06.10 10:00 óra
* **Az eljárásban az ajánlattételi határidőig 5 db ajánlat került benyújtásra**:

**Ajánlattevők:**

|  |
| --- |
| DunaQueen-Team Kft. |
| Bau Gom Épszer Kft. |
| RYL BAU Építőipari Kft. |
| "GAZSI és GAZSI" Ipari, Kereskedelmi és Szolgáltató Kft. |
| PRÍMFEST Építőipari Szolgáltató és Kereskedelmi Kft. |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. sz. melléklet*) részletesen bemutatják.

* Ajánlatkérő 2024.06.18. napján hiánypótlási felhívást és felvilágosítás kérést bocsátott ki valamennyi ajánlattevő vonatkozásában 2024.06.24. 14:00 óra teljesítési határidővel. A RYL BAU Építőipari Kft. és a PRÍMFEST Építőipari Szolgáltató és Kereskedelmi Kft. ajánlattevők hiánypótlást/felvilágosítást nem nyújtottak be. A DunaQueen-Team Kft., a Bau Gom Épszer Kft. és a "GAZSI és GAZSI" Ipari, Kereskedelmi és Szolgáltató Kft. ajánlattevők a hiánypótlást/felvilágosítást határidőre benyújtotta.
* **A további bírálatot követően a bírálóbizottság javaslatai alapján a döntéshozó az alábbi döntéseket hozta (*3. sz. melléklet*):**

A DunaQueen-Team Kft., a RYL BAU Építőipari Kft. és a PRÍMFEST Építőipari Szolgáltató és Kereskedelmi Kft. ajánlattevők benyújtott ajánlatai a Kbt. 73. § (1) bek. d) és e) pont alapján érvénytelenek, tekintettel arra, hogy ajánlataik a hiánypótlási felhívás/ felvilágosítás kérés kibocsátását követően is további hiányokat tartalmaznak.

A Bau Gom Épszer Kft. és a "GAZSI és GAZSI" Ipari, Kereskedelmi és Szolgáltató Kft.ajánlattevők benyújtott ajánlatai érvényesek, tekintettel arra, hogy ajánlataik mindenben megfelelnek a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevők a felhívásban előírt kizáró okok hatálya alatt nem állnak, alkalmasságukat megfelelően igazolták.

A közbeszerzési eljárásban az alábbi értékelési sorrendet állapítom meg: 1. Bau Gom Épszer Kft. (1000 pont), 2. "GAZSI és GAZSI" Ipari, Kereskedelmi és Szolgáltató Kft. (792,80 pont)

A közbeszerzési eljárás eredményes.

Az eljárás nyertese a Bau Gom Épszer Kft. nettó 29.982.983,- Ft ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú (egyben egyetlen) érvényes ajánlatot, valamint az ajánlat a rendelkezésre álló fedezetre (nettó 32.257.644,- Ft) tekintettel is megfelelő.

A Bau Gom Épszer Kft. ajánlattevővel a szerződés megkötéséről rendelkezem.

* A döntés alapján, az összegezést (*4. sz.melléklet*) követően az EVIN Nonprofit Zrt. a nyertesekkel a kivitelezési szerződést (*5. sz. melléklet*) 2024. július 16-án megkötötte.

Kérem a tájékoztatás elfogadását.

Budapest, 2024. augusztus 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 364/2024. (V.14.) számú PKB-határozat

2.sz. melléklet – BBjzk. I-II\_Péterfy S. u. 43. épület homlokzatfelújítás

3.sz. melléklet – Döntés eljárás eredményéről\_Péterfy S. u. 43. épület homlokzatfelújítás

4.sz. melléklet – Összegezés\_Péterfy S. u. 43. épület homlokzatfelújítás

5.sz. melléklet – Kivitelezési szerződés\_Péterfy S. u. 43. épület homlokzatfelújítás