|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3 - ai rendes**

**ülésére**

|  |  |
| --- | --- |
| **Tárgy:** | Javaslat kézikocsik-tolikocsik beszerzésére irányuló támogatási szerződés felbontására, valamint támogatás nyújtására az Erzsébetváros Kft. részére magasnyomású mosóberendezés beszerzéséhez |

**Készítette:**

Juhászné Farkas Matild

köztisztasági referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Az Erzsébetváros Fejlesztési és Beruházási Korlátolt Felelősségű Társaság (1076 Budapest Garay u. 5. I./119., adószám: 10740398-2-42 képviseli: Nagy Zoltán ügyvezető) és Budapest VII. kerület Erzsébetváros Önkormányzata között 2024. június 03. napján támogatási szerződés jött létre a Pénzügyi és Kerületfejlesztési Bizottság 349/2024. (V.14.) határozata alapján 19.050.000,-Ft összegben kézikocsik-tolikocsik beszerzése tárgyában (1. melléklet).

Az Erzsébetváros Kft. 2024. augusztus 13. napján a mellékelt kérelemmel (2. melléklet) fordult a Városüzemeltetési Irodához azzal, hogy nincs szükségük a kézikocsik–tolikocsikra, és kezdeményezik a hatályos támogatási szerződés felbontását. Mivel a támogatási összeg nem került átutalásra, ezért a szerződés felbontásához az aláíráson kívül egyéb cselekmény nem szükséges. Az egy darab Karcher típusú magasnyomású mosóberendezés beszerzésére 19.050.000,-Ft összegben javaslunk támogatási szerződést kötni olyan módon, hogy a beszerzésre kerülő magasnyomású mosóberendezés az Erzsébetváros Kft. tulajdonába kerüljön.

A támogatásra vonatkozó döntéssel egyidejűleg célszerű a támogatási szerződés keretében az Erzsébetváros Kft. által beszerzésre kerülő magasnyomású mosóberendezés Erzsébetváros Kft. tulajdonába kerülésére vonatkozó döntést is meghozni.

A kérelmezett támogatási időszak: 2024. július 20. napjától - 2025. február 28. napjáig.

A kérelmezett elszámolási határidő: 2025. március 15. napja.

A fedezet az Önkormányzat 2024. évi költségvetésében rendelkezésre áll, 6404 önkormányzati beruházások soron, a kézikocsik-tolikocsik beszerzése sor magasnyomású mosóberendezés beszerzése sorra történő átnevezését követően.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2)A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;*

*b)”*

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (IX.03.) határozata kézikocsik-tolikocsik beszerzésére irányuló 2024. június 03. napján az Erzsébetváros Kft.-vel létrejött támogatási szerződés felbontása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

hogy

1. az Erzsébetváros Kft. és Budapest Főváros VII. kerület Erzsébetváros Önkormányzata között 2024. június 03. napján kézikocsik-tolikocsik beszerzése támogatása tárgyában létrejött 19.050.000,-Ft összegű szerződést felbontja, a szerződés felbontását a határozat mellékletét képező tartalommal jóváhagyja.
2. felkéri a Polgármestert a határozat mellékletét képező szerződés felbontás aláírására.

**Felelős**: Niedermüller Péter polgármester

**Határidő:** Az 1. pont tekintetében 2024. szeptember 03.

Az 2. pont tekintetében 2024. október 03.

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (IX. 03.) határozata támogatási szerződés megkötése az Erzsébetváros Kft.-vel magasnyomású mosóberendezés beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 19.050.000,- Ft összegű támogatást nyújt az Erzsébetváros Fejlesztési és Beruházási Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére magasnyomású mosóberendezés beszerzésére vonatkozóan olymódon, hogy az eszköz az Erzsébetváros Kft. tulajdonába kerül,
2. az 1. pontban meghatározott beszerzés támogatási időszaka 2024. július 20.- 2025. február 28., a támogatás elszámolási határideje 2025. március 15. napja,
3. a magasnyomású mosóberendezés beszerzésére irányuló támogatási szerződést a határozat mellékletét képező tartalommal jóváhagyja,
4. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** Az 1. pont, 2. pont és 3. pont tekintetében 2024. szeptember 03.

A 4. pont tekintetésben 2024. október 03.

Budapest, 2024. augusztus 21.

dr. Jávori Péter

irodavezető

Mellékletek:

Előterjesztés mellékletei

1. melléklet: kézikocsik-tolikocsik beszerzésére irányuló hatályos támogatási szerződés
2. melléklet: Erzsébetváros Kft. kérelme

Határozati javaslat mellékletei

1. melléklet kézikocsik- tolikocsik beszerzésére irányuló támogatási szerződés felbontása
2. melléklet támogatási szerződés – magasnyomású mosóberendezés beszerzésére