|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3. - ai rendes**

**ülésére**

|  |  |
| --- | --- |
| **Tárgy:** | Javaslat támogatás nyújtására az Erzsébetváros Kft. részére a köztisztasági feladatot ellátó munkatársak szociális elhelyezését szolgáló konténer komplexum kialakításához |

**Készítette:**

Havassy Pál

beruházási referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az Erzsébetváros Fejlesztési és Beruházási Korlátolt Felelősségű Társaság (1076 Budapest Garay u. 5. I./119., adószám: 10740398-2-42 képviseli: Nagy Zoltán ügyvezető) 2024. június 27-én a mellékelt támogatási kérelemmel (1. melléklet) fordult Budapest Főváros VII. kerület Erzsébetváros Önkormányzatához konténer komplexum kialakítására a köztisztasági feladatot ellátó munkatársak szociális elhelyezése céljából.

Az Erzsébetváros Kft. tájékoztatása alapján a konténeregyüttes gyors kialakítása az eddigi elhelyezés megszűnése miatt válik szükségessé. Mintegy 35 fő közterületi takarítást végző dolgozó napközbeni elhelyezését 5 db konténer bérlésével, és 2 db saját tulajdonú konténer átalakításával kívánják megoldani a Csányi utca 8. szám alatti üresen álló önkormányzati tulajdonú ingatlanon. A konténerek telepítésén kívül még el kell végezni a víz és csatornarendszer feltárását, a vízvezeték- és elektromos hálózat kiépítését, továbbá a szükséges tereprendezést és alapozási munkákat.

Az Erzsébetváros Kft. nettó 25 000 000,-Ft + ÁFA = bruttó 31 750 000,-Ft összegben kéri az Önkormányzat támogatását a beszerzések teljeskörű lebonyolításához. A támogatás biztosítja a konténerek két éves bérleti díjának fedezetét, és a telepítésükhöz szükséges előzetes munkálatok kötségeit is. A telepítéskor a teljes kölcsönzési díj rendezére kerül.

A kérelmezett támogatási időszak: 2024. július 1. - 2026. október 31.

A kérelmezett elszámolási határidő: 2026. november 30. napja.

A pénzügyi fedezet az Önkormányzat költségvetésben bruttó 50.000.000,- Ft összegben áll rendelkezésre „Szociális helyiség kialakítása közterület takarítók részére” címen a 6404. 10. soron.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) önkormányzati rendelete 5. § (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2)A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;*

*b)”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (IX. 03.) határozata támogatás nyújtása az Erzsébetváros Kft. részére szociális célú konténerek beszerzése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 25 000 000,-Ft + áfa = bruttó 31 750 000,-Ft összegű támogatást nyújt az Erzsébetváros Fejlesztési és Beruházási Korlátolt Felelősségű Társaság (székhely: 1076 Budapest, Garay u. 5. I. em. 119., adószám: 10740398-2-42, képviseli: Nagy Zoltán ügyvezető) részére konténerek bérlésére és telepítésére a szükséges közműbekötésekkel együtt a közterületi takarítást végző dolgozók elhelyezése céljából.
2. az 1. pontban meghatározott beszerzés támogatási időszaka 2024. július 1. napjától - 2026. október 31. napjáig tart, a támogatás elszámolási határideje 2026. november 30. napja,
3. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:**

Az 1. és 2. pont tekintetében 2024. szeptember 3.

A 3. pont tekintetében 2024. szeptember 17.

Mellékletek:

1. melléklet: Támogatási kérelem Erzsébetváros Kft. – konténerek beszerzése
2. melléklet: CONTAINEX indikatív ajánlat konténer bérlésre
3. melléklet: Konténer telepítés járulékos munkák költségbecslése

Budapest, 2024. augusztus 14.

dr. Jávori Péter

Városüzemeltetési Iroda vezetője