|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Az EVIN Nonprofit Zrt. székhelyének energetikai korszerűsítése II. ütem” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő közszolgáltatási szerződés 1. számú mellékletének *(az előterjesztés 1. számú melléklete)* 9. pontja (12. bekezdése) alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. 2024. évi jóváhagyott üzleti tervében szereplő ingatlangazdálkodási célok megvalósítása érdekében a részére székhelyként szolgáló, Budapest, VII. kerület Damjanich utca 12. szám alatti 100% önkormányzati tulajdonú ingatlan energetikai korszerűsítését szeretné folytatni. A tárgyi ingatlanban az energetikai korszerűsítési tervek közül az irodákban hőszigetelt álmennyezet kiépítése, valamint meglévő hagyományos (kompakt, fénycsöves, stb.) világítótestek cseréje a korábbi *„Az EVIN Nonprofit Zrt. székhelyének és telephelyeinek energetikai korszerűsítése, valamint a Klauzál téri iroda kialakítása”* tárgyú bonyolítói szerződés keretében már megvalósításra került, melynek elszámolása és a szerződés lezárása folyamatban van.

Az energetikai korszerűsítés II. üteme során a Damjanich utca 12. szám alatti székhelyen a nyílászárók hőszigetelő képességének javítására, cseréjére kerül sor, mely az irodák üzemeltetési költségeinek jelentős csökkenését eredményezi.. Az energetikai korszerűsítés műszaki dokumentációját *az előterjesztés 2. számú melléklete* tartalmazza.

A felújítás kivitelezésének finanszírozása érdekében bonyolítói szerződés (*a határozati javaslat* *melléklete*) megkötése szükséges. A bonyolítói szerződés (bruttó) összege 40.853.170,- Ft, mely az Önkormányzat 2024. évi költségvetéséről szóló 6/2024. (II. 21.) önkormányzati rendeletében biztosított.

Fentiek alapján kérjük a T. Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (1) –(2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (IX.03.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Az EVIN Nonprofit Zrt. székhelyének energetikai korszerűsítése II. ütem”* tárgyú bonyolítói szerződés jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Az EVIN Nonprofit Zrt. székhelyének energetikai korszerűsítése II. ütem”* tárgyú, bruttó 40.853.170, -Ft összegű bonyolítói szerződés megkötéséhez.
2. Felkéri a Polgármestert és az EVIN Nonprofit Zrt. vezérigazgatóját a bonyolítói szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. szeptember 3.,

2. pont tekintetében 2024. szeptember 18.

Budapest, 2024. augusztus 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. számú melléklet – EVIN Közszolgálatási szerződés Lakás és helyiséggazdálkodási feladatok ellátására
2. számú melléklet – Műszaki dokumentáció - EVIN energetikai korszerűsítés II. ütem

Határozati javaslat melléklet:

Bonyolítói szerződés (1. számú mellékletével együtt)\_EVIN energetikai korszerűsítés II. ütem