|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2024. szeptember 3-i rendes ülésére**

|  |  |
| --- | --- |
| **Tárgy:** | Javaslat beszerzési eljárást lezáró döntés meghozatalára a „kevert építési bontási hulladék szállítása konténer biztosításával, kezelésre történő átvétele” tárgyú beszerzési eljárásban |

**Készítette:**

Juhászné Farkas Matild

közitsztasági referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Városüzemeltetési Iroda előzetes polgármesteri jóváhagyást (1. melléklet) követően, a csatolt műszaki tartalommal és egyben ajánlattételi felhívással (2. melléklet) beszerzési eljárást indított a Budapest Főváros VII. kerület Erzsébetváros Önkormányzatának és Polgármesteri Hivatalának VI/16/2023. (XII. 11.) számú Beszerzési Szabályzata (a továbbiakban: Szabályzat) alapján.

A Budapest Főváros VII. kerület Erzsébetváros Önkormányzata nevében a Városüzemeltetési Iroda három (3) gazdasági szereplőtől (Szerviz-Trans Kft., Torbágy-Kert Kft., DelaCont Kft.) kért be árajánlatot a kevert építési bontási hulladék szállítása konténer biztosításával és hulladék kezelésre történő átvétele tárgyú szerződés megkötése érdekében. Határidőre az alábbi összegű árajánlatok érkeztek (a beérkezett három árajánlatot jelen előterjesztéshez mellékeljük: 3-5. mellékletek):

|  |  |  |
| --- | --- | --- |
| Ajánlattevő | Ajánlati ár | Ajánlatok sorrendje |
| **Szerviz-Trans Kft.** | - 70.000,- Ft+áfa /8 m3 konténer, bruttó 88.900,-F/ 8 m3 konténer,  - 66.000,-Ft+áfa /6 m3 konténer, bruttó 83.820,-Ft/ 6 m3 konténer  Az összehasonlíthatóság érdekében az ajánlati felhívásban megadott képlettel történő számítás: 16 alkalom x 8 m3-res konténer ára + 1 alkalom x 6 m3-res konténer ára = 16x70.000+1x66.000+áfa=1.186.000,-Ft+áfa, bruttó 1.506.000,-Ft | **1.** |
| Torbágy-Kert Kft. | - 74.000,- Ft+áfa /8 m3 konténer, bruttó 93.980,-Ft/ 8 m3 konténer,  - 60.000,-Ft+áfa /6 m3 konténer, bruttó 76.200,-Ft/ 6 m3 konténer  Az összehasonlíthatóság érdekében az ajánlati felhívásban megadott képlettel történő számítás: 16 alkalom x 8 m3-res konténer ára + 1 alkalom x 6 m3-res konténer ára = 16x74.000+1x60.000+áfa=1.244.000,-Ft+áfa, bruttó 1.579.800,-Ft | 2. |
| Delacont Kft. | -74.000,- Ft+áfa /8 m3 konténer, bruttó 93.980,-F/ 8 m3 konténer,  - 6 m3 konténerre nem adott árajánlatot | érvénytelen |

A beérkezett ajánlatok közül a Szerviz-Trans Kft ajánlata a legkedvezőbb (6. melléklet: bírálati jegyzőkönyv). A keretszerződést 5.000.000,-Ft+áfa összeggel javasolt megkötni.

A Szerviz-Trans Kft. Erzsébetváros Önkormányzatával 2024. április 25. napján kötött 9.900.000,-Ft+áfa keretösszegű szerződés összegét egybe kell számítani a jelen beszerzés összegével, mivel hasonló szolgáltatásnak minősülnek.

A Szabályzat IV. fejezete 2.4. pontja alapján a beszerzési eljárást lezáró érdemi döntés meghozatala a nettó 10.000.000,- Ft összeget elérő vagy meghaladó beszerzési érték esetén a Pénzügyi és Kerületfejlesztési Bizottság hatáskörébe tartozik.

***„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:***

*a) A nettó 5.000.000 forint összeget meghaladó, de a nettó 10.000.000 forint összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. (…)*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Kérem a Tisztelt Bizottságot, hogy szíveskedjen engedélyezni a kevert építési bontási hulladék szállítása konténer biztosításával, kezelésre történő átvételével tárgyú nettó **5.000.000,- Ft + áfa, bruttó 6.350.000,- Ft** összegűvállalkozási keretszerződés **Szerviz-Trans Kereskedelmi Korlátolt Felelősségű Társasággal** történő megkötését.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (IX. 03.) határozata a „kevert építési bontási hulladék szállítása konténer biztosításával, kezelésre történő átvétele” tárgyú beszerzési eljárás lezárása tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata a „kevert építési bontási hulladék szállítása konténer biztosításával, kezelésre történő átvétele” tárgyában a a Szerviz-Trans Kereskedelmi Korlátolt Felelősségű Társasággal (székhely: 1172 Budapest, VIII. utca 2. II. em. 5. ajtó., cégjegyzékszám: 01-09-713492) köt keretszerződést nettó 5.000.000,- Ft + áfa, azaz bruttó 6.350.000,- Ft összegben.
2. felkéri a Polgármestert a szerződés aláírására.

**Felelős:** Niedermüller Péter polgármester

**Határidő:**

Az 1. pont tekintetében 2024. szeptember 03.

Az 2. pont tekintetében 2024. szeptember 15.

Budapest, 2024. 08. 22.

dr. Jávori Péter

irodavezető

Az előterjesztés mellékletei:

1. melléklet - árajánlatkérést engedélyező döntés

2. melléklet - műszaki tartalom egyben ajánlattételi felhívások

3. melléklet – Szerviz-Trans Kft. ajánlata

4. melléklet – Torbágy-Kert Kft. ajánlata

5. melléklet - DelaCont Kft. ajánlata

6. melléklet: - bírálati jegyzőkönyv