|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Ingatlanok kiürítése - Erzsébetvárosi ingatlanok lomtalanítási munkáinak elvégzése” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az erzsébetvárosi ingatlanok lomtalanítási munkáinak elvégzésére vonatkozó munkák kivitelezését biztosító vállalkozási keretszerződés megkötése érdekében a Pénzügyi és Kerületfejlesztési Bizottság 194/2024. (III. 19.) jóváhagyó határozata *(1. melléklet)* alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési szabályzata I. fejezet 1.4. pontja szerint: *„A saját közbeszerzési szabályzattal rendelkező Gazdasági társaságok (...) A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.03.28. napján - EKR000434872024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2024.04.08. 11:00 óra
* Az ajánlatok bontása: 2024.04.08. 13:00 óra
* **Az eljárásban az ajánlattételi határidőig 5 db ajánlat került benyújtásra**:

|  |  |  |  |  |
| --- | --- | --- | --- | --- |
| **Nemes Bau Plusz Építési, Szolgáltató és Kereskedelmi Kft.** | **Volt-Vill Kft.** | **Bagoly Szállítási és Takarítási Bt.** | **Lombok Store Kft.** | **Bau Gom Épszer Kft.** |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. melléklet*) részletesen bemutatják.

* Ajánlatkérő 2024.04.09. napján 2024.04.15. 14:00 óra teljesítési határidővel hiánypótlási felhívást bocsátott ki valamennyi ajánlattevő vonatkozásában. A Bagoly Szállítási és Takarítási Bt. és a Volt-Vill Kft. ajánlattevők hiánypótlást nem nyújtottak be. A Lombok Store Kft., a Nemes Bau Plusz Építési, Szolgáltató és Kereskedelmi Kft., és a Bau Gom Épszer Kft. ajánlattevők a hiánypótlást benyújtották.
* A Lombok Store Kft., a Nemes Bau Plusz Építési, Szolgáltató és Kereskedelmi Kft., és a Bau Gom Épszer Kft. ajánlattevők tekintetében ajánlatkérő 2024.04.16. napján 2024.04.22. 14:00 óra teljesítési határidővel II. hiánypótlási felhívást bocsátott ki. Ajánlatkérő ajánlattevői kérésre a hiánypótlás teljesítési határidejét 2024.04.24. 14:00 órára meghosszabbította. A hiánypótlást mindhárom ajánlattevő benyújtotta.
* **A további bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):**

A Nemes Bau Plusz Építési, Szolgáltató és Kereskedelmi Kft. ajánlattevő ajánlata érvényes, tekintettel arra, hogy ajánlattevő a felhívásban előírt kizáró okok hatálya alatt nem áll, pénzügyi-gazdasági és műszaki-szakmai alkalmasságát igazolta, a felolvasólapon tett vállalását alátámasztotta, valamint ajánlata tartalmaz minden előírt dokumentumot/nyilatkozatot.

A Bau Gom Épszer Kft. ajánlattevő ajánlata érvényes, tekintettel arra, hogy ajánlattevő a felhívásban előírt kizáró okok hatálya alatt nem áll, pénzügyi-gazdasági és műszaki-szakmai alkalmasságát igazolta, a felolvasólapon tett vállalását alátámasztotta, valamint ajánlata tartalmaz minden előírt dokumentumot/nyilatkozatot.

A Bagoly Szállítási és Takarítási Bt. ajánlattevő ajánlata a Kbt. 73. § (1) bekezdés e) pont alapján érvénytelen, ugyanis egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.

A Volt-Vill Kft. ajánlattevő ajánlata a Kbt. 73. § (1) bekezdés e) pont alapján érvénytelen, ugyanis egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.

A Lombok Store Kft. ajánlattevő ajánlata a Kbt. 73. § (1) bekezdés e) pont alapján érvénytelen, ugyanis egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.

Az eljárásban az alábbi értékelési sorrendet állapítom meg: 1. Nemes Bau Plusz Építési, Szolgáltató és Kereskedelmi Kft. (874,29 pont), 2. Bau Gom Épszer Kft. (659,62 pont).

Az eljárás nyertese a Nemes Bau Plusz Építési, Szolgáltató és Kereskedelmi Kft. ajánlattevő, tekintettel arra, hogy ajánlata érvényes és az értékelési szempontokra tekintettel legjobb ár-érték arányú.

Az eljárás eredményes.

* A döntés alapján, az összegezést (*4. melléklet*) követően az EVIN Nonprofit Zrt. a nyertessel a vállalkozási keretszerződést (*5. melléklet*) 2024. május 21-én megkötötte.

Kérem a tájékoztatás elfogadását.

Budapest, 2024. augusztus 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet – 194/2024. (III. 19.) PKB határozat

2. melléklet – BB jegyzőkönyv I-II-III. - Lomtalanítás

3. melléklet – Döntés közbeszerzési eljárás eredményéről - Lomtalanítás

4. melléklet – Összegezés - Lomtalanítás

5. melléklet – Vállalkozási keretszerződés - Lomtalanítás