**TÁMOGATÁSI SZERZŐDÉS**

mely létrejött egyrészről:

**Budapest Főváros VII. kerület Erzsébetváros Önkormányzata**

(székhely: 1073 Budapest, Erzsébet körút 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 10403239-00033032-00000009, képviseli: Niedermüller Péter polgármester)

mint **Támogató** (a továbbiakban: **Támogató**)

másrészről:

**Erzsébetváros Fejlesztési és Beruházási Korlátolt Felelősségű Társaság** (székhely: 1076 Budapest, Garay u. 5. I. em. 119., cégjegyzékszám: 01-09-164125, adószám: 10740398-2-42., képviseli: Nagy Zoltán ügyvezető)

mint Támogatott (a továbbiakban: **Támogatott**)

együttesen **Felek** között, az alábbi feltételekkel

1. A Támogató döntése alapján a Támogatottat egyszeri támogatásként 19.050.000,- Ft, azaz Tizenkilencmillió-ötvenezer forint vissza nem térítendő támogatásban (a továbbiakban: **Támogatás**) részesíti.

2. A Támogatott a támogatást az alábbi cél megvalósítására jogosult felhasználni:

**a hatékonyabb köztisztasági feladat ellátás érdekében magasnyomású mosóberendezés beszerzése.** A támogatási intenzitás 100%.

2.1 A Támogatott feladatát képezi a magasnyomású mosóberendezés beszerzése érdekében lefolytatandó (köz)beszerzési eljárás megindítására alkalmas műszaki tartalom összeállítása, a beszerzés megvalósítása érdekében szükséges (köz)beszerzési eljárás teljes körű lebonyolítása olyan módon, hogy a magasnyomású mosóberendezés Támogatott tulajdonába és Támogatott üzemeltetésébe kerüljön, a vételárat a Támogatott fizesse meg számlafizetőként, a magasnyomású mosóberendezést Támogatott vegye át, gondoskodjon az üzembehelyezésről. Támogatott feladata a magasnyomású mosóberendezés átadás-átvételének és üzembe-helyezésének teljes körű lebonyolítása- beleértve a forgalomba helyezést, valamint az átadás-átvételt igazoló dokumentum(ok) pl. átadás-átvételi jegyzőkönyv, az üzembe-helyezéshez szükséges dokumentumok különösen forgalmi engedély, rendelkezésre állását követő 3 munkanapon belül az eredeti példány bemutatása és másolat egyidejű rendelkezésre bocsátása Támogató részére.

3. A Támogató a támogatás összegét a támogatási szerződés aláírását követő 30 napon belül a Támogatott K&H Bank Zrt.-nél vezetett 10400140-00033509-00000006 számú bankszámlájára utalja.

4. **Támogatási időszak: 2024. július 20. – 2025. február 28.**

5. A Támogatottal való kapcsolattartást, a támogatott cél megvalósításának ellenőrzését, valamint minden a jelen szerződésből fakadó vagy azzal összefüggésben szükségessé váló operatív ügyintézést és a támogatás folyósításának előkészítését a Budapest Főváros VII. kerület Erzsébetvárosi Polgármesteri Hivatal Városüzemeltetési Irodája (1073 Budapest, Erzsébet körút 6.) látja el.

6. A Támogatott a támogatás felhasználásáról az államháztartásról szóló **2011. évi CXCV. törvény (a továbbiakban: Áht.) szerint szakmai beszámolót és pénzügyi elszámolást (a továbbiakban együtt: elszámolás) köteles benyújtani 2025. március 15. napjáig.** A 2024. július 20. napját követően keletkezett számlák számolhatóak el.A támogatásnak a fel nem használt részét az elszámolás határidejének lejártát követő 15 napon belül Támogatott köteles a Budapest Főváros VII. kerület Erzsébetváros Önkormányzatának K&H Banknál vezetett 10403239-00033032-00000009 számú fizetési számlaszámára visszautalni.

* 1. Szakmai beszámoló:

Szöveges értékelő dokumentum, amelyben bemutatásra kerül a támogatás cél szerinti felhasználása.

* 1. A pénzügyi elszámolás részeként a Támogatott a következő dokumentumokat köteles benyújtani

1. A támogatott tevékenység megvalósításához kapcsolódó költségeket igazoló számviteli bizonylatokról (a továbbiakban: bizonylat) az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban: Ávr.) 93. § (3) bekezdés szerinti tartalommal készített összesítő.
2. Az összesítőben feltüntetett – záradékkal ellátott – bizonylatokról, számszaki és formai szempontból kifogástalan, a támogatott képviseletére jogosult által hitelesített, az összesítő szerinti sorszámmal ellátott másolatok.
3. A bizonylatok pénzügyi teljesítését igazoló bankszámlakivonatok vagy kiadási pénztárbizonylatok a szervezet képviseletére jogosult által hitelesített másolata.
4. A kétszázezer forint értékhatárt meghaladó értékű beszerzés vagy szolgáltatás megrendelése esetén az erre irányuló szerződés a támogatott képviseletére jogosult által hitelesített másolata. Beszerzés és szolgáltatás megrendelés esetén elfogadható az írásban elküldött és visszaigazolt megrendelés is.
5. Támogatott képviseletére jogosult nyilatkozata arról, hogy az összesítőben feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött.
6. Támogatott képviseletére jogosult nyilatkozata az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról.

6.3. A bizonylatok záradékolásának módja: Az eredeti bizonylatokra a következő záradékot kell rávezetni: *„…. Ft összegben/teljes összegben a … számú támogatási szerződés terhére elszámolva.”*

6.4. A bizonylatok hitelesítésének módja: a lemásolt, szükség szerint záradékolt bizonylatra rá kell vezetni „A másolat az eredetivel mindenben megegyezik” szöveget, valamint el kell látni támogatott képviseletére jogosult aláírásával és a dátummal.

6.5. Az elszámolás részeként csak a támogatási időszak alatt felmerült kiadásokhoz kapcsolódó, a támogatási időszak alatt kiállított és az elszámolási határidőig pénzügyileg kiegyenlített bizonylatok fogadhatók el.

6.6. Az elszámolás részeként csak azok a számlák fogadhatóak el, amelyek a Támogatott részére kerültek kiállításra.

6.7. A forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a bizonylaton a megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani, a Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani.

6.8. A Támogatott köteles a támogatás felhasználása során az érvényes számviteli, pénzügyi, adó, közbeszerzési és egyéb gazdálkodási szabályokat valamint az Európai Parlament és a Tanács (EU) 2016/679 Rendelet (GDPR) vonatkozó szabályait betartani.

6.9. Támogatott a támogatással kapcsolatosan ÁFA levonásra jogosult, így a támogatás terhére csak az elszámoláshoz benyújtott számlák ÁFA nélküli összegét (nettó összegét) számolhatja el.

1. A Támogató a Támogatott által készített elszámolást ellenőrzi, és a Támogatottat 30 napon belül tájékoztatja az ellenőrzés eredményéről. Ha az elszámolás hiányosan került benyújtásra vagy Támogató a Támogatott elszámolását nem fogadja el, felhívja a Támogatottat a hiányosságok 15 napon belüli pótlására. Ha a Támogatott hiánypótlási kötelezettségének a megadott határidőig nem tesz eleget, a Támogató a támogatási szerződést felmondja és elrendeli a támogatási összeg hiánypótlással érintett, el nem fogadott részének visszafizetését.
2. Amennyiben Támogatott a 6. pontban meghatározott határidőig nem nyújtja be elszámolását, a Támogató 15 nap kitűzésével hiánypótlásra szólítja fel. Ha a Támogatott hiánypótlási kötelezettségének a megadott határidőig nem tesz eleget, a Támogató a támogatási szerződést felmondja és elrendeli a támogatás teljes összegének visszafizetését.
3. A Támogatott az általa a támogatásból beszerzett eszközök elidegenítésére – az elszámolásnak a Támogató részéről írásban történő elfogadásáig – nem jogosult. A Támogatott köteles a támogatásból vásárolt eszközöket rendeltetésszerűen használni, és karbantartásukról gondoskodni.
4. Ha a Támogatott által kitűzött cél részben vagy egészben meghiúsul, a Támogatott köteles azt haladéktalanul a Támogatónak bejelenteni, és a 6. pontban meghatározott módon a felhasznált támogatásról elszámolni. A támogatás fel nem használt részét köteles a 6. pontban meghatározott módon visszautalni.
5. Ha a Támogatott nem tudja teljesíteni a támogatási szerződésben vállalt kötelezettségét, a támogatási szerződés kizárólag a támogatási időszak időtartama alatt – a támogatott erre irányuló írásos kérelmére – egy alkalommal módosítható.
6. A Támogató a támogatási cél megvalósulását, továbbá a támogatás összegének felhasználását folyamatosan ellenőrizheti. Az ellenőrzés során betekinthet a Támogatott nyilvántartásaiba és könyveibe oly mértékig, hogy megállapíthassa, hogy a támogatás összegét szabályszerűen és jelen szerződésben meghatározottak szerint használta-e fel. Ellenőrizheti a vásárolt eszközök meglétét, rendeltetésszerű használatát, és a megkötött szerződések teljesedésbe menését.
7. Ha a Támogató ellenőrzése során megállapítja, hogy a Támogatott a támogatás összegét részben vagy egészben szabálytalanul, vagy nem jelen szerződésben foglaltaknak megfelelően használta fel, a Támogató a támogatási szerződést felmondja, és elrendeli a támogatás teljes vagy az elszámolás során el nem fogadott részének visszafizetését.
8. Támogató jogosult a szerződéstől elállni, vagy a szerződést azonnali hatállyal felmondani a 7., 8. és 13. pontban foglaltakon túl az alábbi esetekben:
9. a jogszabályok, nyilvántartási, ellenőrzéstűrési kötelezettségek, valamint – ismételt felszólítást követően – a szerződés szerinti tájékoztatási kötelezettségek, továbbá a támogatási szerződés egyéb lényeges rendelkezésének megszegése;
10. az Ávr. 96. § c), f) pontjában meghatározott esetek fennállása,
11. a támogatási szerződéshez adott biztosíték megszűnése esetén nem gondoskodik új biztosíték nyújtásáról,
12. valótlan nyilatkozat tétele, hamis adatok szolgáltatása.
13. Amennyiben a Támogató a szerződés 7. vagy 13. pontja alapján mondja fel a szerződést, úgy a Támogatott köteles a nem szerződésszerűen felhasznált támogatásból a Támogató által meghatározott összeget az Ávr. 98. §-ban meghatározott ügyleti kamattal, késedelem esetén késedelmi kamattal növelten visszafizetni a 17. pontban foglaltak szerint.
14. Amennyiben a Támogató a szerződés 8. vagy 14. pontja alapján mondja fel a szerződést, úgy a Támogatott köteles a támogatás teljes összegét az Ávr. 98. §-ban meghatározott ügyleti kamattal, késedelem esetén késedelmi kamattal növelten visszafizetni a 17. pontban foglaltak szerint.
15. A Támogató által elrendelt visszafizetési kötelezettséget 30 napon belül teljesíteni kell Budapest Főváros VII. kerület Erzsébetváros Önkormányzatának 10403239-00033032-00000009 számú fizetési számlájára. A visszafizetési kötelezettség részletekben történő teljesítése iránt megfelelően alátámasztott indokokkal kérelmet lehet benyújtani. Amennyiben a Támogatott visszafizetési kötelezettségének határidőre nem tesz eleget, vagy részletfizetési megállapodásban foglaltakat nem teljesíti, a Támogató a Támogatott pénzintézeténél beszedési megbízás benyújtásával kezdeményezi a támogatás összegének részben vagy egészben történő visszafizetését.
16. A Támogatott tudomásul veszi, hogy Támogató a támogatási szerződés módosítása, felmondása vagy az attól történő elállás nélkül is elrendelheti a költségvetési támogatás részleges - a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését szintén az Áht. 53/A. § szerinti módon.

19. Amennyiben a Támogatott visszafizetési kötelezettségét nem teljesíti, köteles a támogatásból beszerzett eszközöket a Támogató tulajdonába adni.

20. Jelen szerződés elválaszthatatlan része a „Felhatalmazó levél azonnali beszedési megbízásra” című melléklet.

21. A Támogatott a jelen szerződés aláírásával írásban kijelenti, illetve nyilatkozik arról, hogy

* 1. ki nem egyenlített köztartozása nincs (köztartozásnak minősül e szerződés alkalmazásában az esedékessé vált és még meg nem fizetett adótartozás, valamint járulék-, illeték- és vámtartozás),
  2. nem áll fenn vele szemben az Áht. 48/B. §-a szerinti kizáró ok egyike sem és megfelel az Áht. 50. § (1) bekezdésében meghatározott követelményeknek, azaz

ba) megfelel a rendezett munkaügyi kapcsolatok követelményeinek;

bb) amennyiben irányadó reá, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és

cc) átlátható szervezetnek minősül.

* 1. nem áll jogerős végzéssel elrendelt felszámolási, csőd-, végelszámolási vagy egyéb – a megszüntetésre irányuló jogszabályokban meghatározott – eljárás alatt,
  2. az e szerződéssel kapcsolatos nyilatkozatokban, valamint a szerződéses adatokban foglaltak változása esetén, a változást követő 8 napon belül írásban tájékoztatja a Támogatót,
  3. nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele,
  4. a Támogatást nem használja fel a Támogatottat terhelő határidőn túli lejárt adó, illeték vagy egyéb közteher törlesztésére,
  5. nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja,
  6. ha a támogatott tevékenység hatósági engedélyhez kötött, annak megvalósításához szükséges engedélyek beszerzése érdekében szükséges jogi lépéseket megtette, különösen az engedély kiadása iránti kérelmet az illetékes hatóságnál benyújtotta.

22. A Támogatott jelen szerződés aláírásával tudomásul veszi, hogy

* 1. az Állami Számvevőszék vizsgálhatja a Támogatás felhasználását, jelen szerződést és a Támogatás felhasználása során keletkező további megállapodásokat;
  2. a Támogatás célszerű felhasználását és annak szakszerű dokumentálását az Áht. 53-54. §-ai alapján a Támogató (és bármely arra jogosult szervezet) bármikor ellenőrizheti. Ha a Támogatott az ellenőrzés során felróható magatartásával az ellenőrző szerv munkáját ellehetetleníti, a Támogató, a támogatási szerződéstől elállhat. Támogatási szerződéstől való elállás esetén a Támogatott az addig igénybe vett költségvetési támogatást köteles visszafizetni.

23. Jelen szerződés hatálya a 6. pont szerinti elszámolás lezárásáig tart.

24. A Támogató és a Támogatott a jelen Támogatással összefüggő valamennyi dokumentumot (okiratokat, bizonylatokat, stb.) köteles a Támogatott beszámolójának Támogató általi jóváhagyásától számított legalább 10 évig megőrizni.

25. Jelen szerződésben nem szabályozott kérdésekben az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet és a Polgári Törvénykönyvről szóló 2013. évi V. törvény rendelkezéseit kell alkalmazni.

26. A szerződést kötő felek hozzájárulnak a szerződésben szereplő személyes adataik egymás általi megismeréséhez, szerződésbe foglalásához és kezeléséhez.

27. A jelen szerződés 4 példányban készült, melyeket a szerződő felek elolvasás után mint akaratukkal mindenben megegyezőt jóváhagyólag aláírják.

Budapest, 2024…………………..… Budapest, 2024……………………......

|  |  |  |
| --- | --- | --- |
| ………………………………………….. | ………………………………………….. | |
| Támogató  **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | | Támogatott  **Erzsébetváros Fejlesztési és Beruházási Korlátolt Felelősségű Társaság**  Képviseli: Nagy Zoltán ügyvezető |

|  |  |
| --- | --- |
|  |  |
| Jogilag ellenőrizte:  ………………………………  Tóth János  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |

**Felhatalmazó levél azonnali beszedési megbízásra**

Tisztelt Pénzintézet!

Megbízom / megbízzuk Önöket, az alábbi megjelölt fizetési számlánk terhére az alább megnevezett kedvezményezett által benyújtandó azonnal beszedési megbízás(ok) teljesítésére a következőkben foglalt feltételekkel:

Számlatulajdonos megnevezése: Erzsébetváros Fejlesztési és Beruházási Korlátolt Felelősségű Társaság

Felhatalmazással érintett bankszámlaszáma: 10400140-00033509-00000006

Kedvezményezett neve: Budapest Főváros VII. kerület Erzsébetváros Önkormányzata

Kedvezményezett címe: 1073 Budapest, Erzsébet körút 6.

Kedvezményezett bankszámlaszáma: 10403239-00033032-00000009

A felhatalmazás visszavonásig érvényes és csak a kedvezményezett, Erzsébetváros Önkormányzata írásbeli hozzájárulásával vonható vissza.

A beszedési megbízáshoz okiratot nem kell csatolni.

A beszedési megbízásonkénti felső értékhatár 19.050.000,- Ft (X/ 653/2024) számú támogatási szerződésben rögzített támogatási összeg).

Fedezethiány esetén a sorba állítás időtartama 35 nap

…………………………….

Kötelezett számlatulajdonos

Kelt: ............., 2024............hó … nap.

Záradék:

A fenti felhatalmazó levelet nyilvántartásba vettük.

Kelt:............., 2024............hó … nap.

.........................................

Számlavezető pénzintézet