|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. szeptember 3 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott „Önkormányzati tulajdonú lakóingatlanok rendeltetésszerű lakhatásra való alkalmassá tétele 2024” tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a önkormányzati tulajdonú lakóingatlanok rendeltetésszerű lakhatásra való alkalmassá tételére vonatkozó munkák kivitelezését biztosító vállalkozási szerződések megkötése érdekében a Pénzügyi és Kerületfejlesztési Bizottság 363/2024. (V. 14.) jóváhagyó határozata *(1. melléklet)* alapján közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. Kerület Erzsébetvárosi Polgármesteri Hivatala VI/17/2023. (XII. 11.) számú Közbeszerzési szabályzata I. fejezet 1.4. pontja szerint: *„A saját közbeszerzési szabályzattal rendelkező Gazdasági társaságok (...) A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.05.17. napján – EKR000820732024 azonosítószám alatt – a Kbt. 112. § (1) bekezdés b) pont szerinti, hirdetménnyel induló nyílt közbeszerzési eljárást indított.
* A felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2024.06.03. 8:00
* Az ajánlatok bontása: 2024.06.03. 10:00
* **Az eljárásban az ajánlattételi határidőig részenként 3-3 db ajánlat került benyújtásra**:

**Minden rész vonatkozásában:**

|  |  |  |
| --- | --- | --- |
| PRÍMFEST Építőipari Szolgáltató és Kereskedelmi Kft. | MeVi Tender Kft. | RYL BAU Építőipari Kft. |

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyvek (*2. melléklet*) részletesen bemutatják.

* Ajánlatkérő 2024.06.03. napján hiánypótlási felhívást és felvilágosítás kérést bocsátott ki valamennyi ajánlattevő vonatkozásában 2024.06.07. 10:00 óra teljesítési határidővel. A PRÍMFEST Építőipari Szolgáltató és Kereskedelmi Kft. és a MeVi Tender Kft. ajánlattevők hiánypótlást/felvilágosítást nem nyújtottak be. A RYL BAU Építőipari Kft. a hiánypótlást/felvilágosítást határidőre benyújtotta.
* **A további bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):**

A MeVi Tender Kft. ajánlattevő valamennyi részben (1-11. rész) benyújtott ajánlata a Kbt. 73. § (1) bek. d) és e) pont alapján érvénytelen, tekintettel arra, hogy valamennyi ajánlat hiánypótlási felhívás/felvilágosítás kérés kibocsátását követően is hiányos maradt (ajánlattevő nem nyújtott be hiánypótlást egyik részben sem).

A PRÍMFEST Építőipari Szolgáltató és Kereskedelmi Kft. ajánlattevő valamennyi részben (1-11. rész) benyújtott ajánlata a Kbt. 73. § (1) bek. d) és e) pont alapján érvénytelen, tekintettel arra, hogy valamennyi ajánlat hiánypótlási felhívás/felvilágosítás kérés kibocsátását követően is hiányos maradt (ajánlattevő nem nyújtott be hiánypótlást egyik részben sem).

A RYL BAU Építőipari Kft. ajánlattevő valamennyi részben (1-11. rész) benyújtott ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.

A közbeszerzési eljárás valamennyi részben (1-11. rész) eredményes.

Az eljárás valamennyi részében (1-11. rész) a nyertes a RYL BAU Építőipari Kft. az alábbi ajánlati áron, tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú (egyben egyetlen) érvényes ajánlatot, valamint az ajánlat a rendelkezésre álló fedezetre tekintettel is megfelelő.

|  |  |  |
| --- | --- | --- |
| Rész száma | Ajánlati ár | Rendelkezésre álló fedezet |
|  | nettó 9 686 027 Ft | nettó 11 757 462 Ft |
|  | nettó 7 678 171 Ft | nettó 9 107 974 Ft |
|  | nettó 7 131 410 Ft | nettó 9 260 336 Ft |
|  | nettó 15 607 305 Ft | nettó 18 914 260 Ft |
|  | nettó 12 496 277 Ft | nettó 15 637 441 Ft |
|  | nettó 15 066 950 Ft | nettó 18 616 106 Ft |
|  | nettó 18 037 842 Ft | nettó 21 593 490 Ft |
|  | nettó 13 726 592 Ft | nettó 17 224 577 Ft |
|  | nettó 17 216 098 Ft | nettó 21 214 583 Ft |
|  | nettó 16 448 676 Ft | nettó 20 864 993 Ft |
|  | nettó 19 302 857 Ft | nettó 23 847 617 Ft |

A RYL BAU Építőipari Kft. ajánlattevővel valamennyi részében (1-11. rész) a szerződés megkötéséről rendelkezem.

* A döntés alapján, az összegezést (*4. melléklet*) követően az EVIN Nonprofit Zrt. a nyertesekkel a kivitelezési szerződéseket (*5. melléklet*) 2024. augusztus 01-én megkötötte.

Kérem a tájékoztatás elfogadását.

Budapest, 2024. augusztus 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1. melléklet – 363/2024. (V. 14.) PKB határozat

2. melléklet – BB jegyzőkönyv I-II. - Lakóingatlanok felújítása 2024

3. melléklet – Döntés közbeszerzési eljárás eredményéről - Lakóingatlanok felújítása 2024

4. melléklet – Összegezés - Lakóingatlanok felújítása 2024

5. melléklet – Kivitelezési szerződések - Lakóingatlanok felújítása 2024